CELEX: 62018CA0233
Language: bg
Date: 2019-11-12 00:00:00
Title: Дело C-233/18: Решение на Съда (голям състав) от 12 ноември 2019 г. (преюдициално запитване от Arbeidshof te Brussel — Белгия) — Zubair Haqbin/Federaal Agentschap voor de opvang van asielzoekers (Преюдициално запитване — Кандидати за международна закрила — Директива 2013/33/ЕС — Член 20, параграфи 4 и 5 — Сериозни нарушения на правилника на центровете за настаняване или поведение, свързано с прояви на сериозно насилие — Обхват на правото на държавите членки да определят приложимите санкции — Непридружено ненавършило пълнолетие лице — Ограничаване или отнемане на възможността за ползване на материалните условия на приемане)

13.1.2020   
            
            
               BG
            
            
               Официален вестник на Европейския съюз
            
            
               C 10/8
            
         
      Решение на Съда (голям състав) от 12 ноември 2019 г. (преюдициално запитване от Arbeidshof te Brussel — Белгия) — Zubair Haqbin/Federaal Agentschap voor de opvang van asielzoekers
      (Дело C-233/18) (1)
      
      (Преюдициално запитване - Кандидати за международна закрила - Директива 2013/33/ЕС - Член 20, параграфи 4 и 5 - Сериозни нарушения на правилника на центровете за настаняване или поведение, свързано с прояви на сериозно насилие - Обхват на правото на държавите членки да определят приложимите санкции - Непридружено ненавършило пълнолетие лице - Ограничаване или отнемане на възможността за ползване на материалните условия на приемане)
      (2020/C 10/09)
      Език на производството: нидерландски
      
         Запитваща юрисдикция
      
      Arbeidshof te Brussel
      
         Страни в главното производство
      
      
         Жалбоподател: Zubair Haqbin
      
         Ответник: Federaal Agentschap voor de opvang van asielzoekers
      
         Диспозитив
      
      Член 20, параграфи 4 и 5 от Директива 2013/33/ЕС на Европейския парламент и на Съвета от 26 юни 2013 година за определяне на стандарти относно приемането на кандидати за международна закрила във връзка с член 1 от Хартата на основните права на Европейския съюз трябва да се тълкува в смисъл, че държава членка не може да предвиди сред санкциите, които могат да бъдат наложени на кандидат в случай на сериозни нарушения на правилника на центровете за настаняване или на поведение, свързано с прояви на сериозно насилие, санкция, която се състои в отнемане, дори временно, на възможността за ползване на материалните условия на приемане по смисъла на член 2, букви е) и ж) от тази директива, свързани с дома, храната или облеклото, щом води до лишаване на този кандидат от възможността да задоволява най-основните си потребности. Налагането на други санкции на основание на посочения член 20, параграф 4 трябва при всички обстоятелства да отговаря на условията, посочени в параграф 5 от този член, по-специално на условията относно зачитането на принципа на пропорционалност и на човешкото достойнство. По отношение на непридружено ненавършило пълнолетие лице тези санкции трябва да бъдат приети с оглед по-конкретно на член 24 от Хартата на основните права, като се вземе предвид по-специално висшият интерес на детето.
      
         (1)  ОВ C 211, 18.6.2018 г.